
Sapta 1 

1:1-25: Qumianam mi gugum barsiyarei. 

1-5 Qoan qanambigne Qumianam tat ai nob barsiyarei. 
Qen ende mi gugum meigamau. Ya gari igamane Qumianam wonou 
igom meriri end ya erer qataben end ar qibigoai. Igone mi gugum 
qenengert diyorunor engu oroarigoai. Ende igamana ai gugum itum 
qas igoai. Ai gugum itum igamane Qumianam qamar: "Uriger di". 
Ende qamarane qanam big uriger diyarei. Ende qamara uriger dera 
wogub Qumianam gar ego sig uber gabne qamar: "Woromut", ende 
qamarei. Ne qen ambur ende qerei wogubne itumoramor eng 'itum 1 
qamarei. Qen qamar qanambig ebeter eng ende. 

6-8 Ne qen yab ende Qumianam qamar: "Ya erer qite 
igamane, ag e igamane wobon eng ar ai qataben igoriner", ende 
qamarane taut ende ebeterei. Abane ai erer qataben qite eng 'tat 1 
qamarei. Ende ebetigama igoi qen ambur uburerei. 

9-10 Ne qen bo end qamar: "Ya aninou wes is qiyumunimar. 
Qiyumunimarine ai gagam bo diyeriner", ende qamarane qob taut 
ende ebeterei. 

11-13 Ende abari wogubne qen amburgari ende qi gar ego 
ai togum ar igama gabne qamar: "Nam, misugoan qamb, mi niyau 
qamb mi eng gagar darab isar", ende qamarane qen end qas darab 
isumirei. Nam darab isumir eng qur ten ten deremirei. 

14-19 Qen ambur gari uburane Qumianam bo qamar: "Tatet 

end worom qamb, inaun tapai qamb asiyomunor", ende qamarane 
asiyamirei. Ne woromt qamar: "Ai urlgermane di asigoar",qamarei, 
"Inaun, tapai nob itum asigorunor", ende qamar endene mi eng 
gagar begent igour. Ne gor qen inimbigigour. 

20-23 Ne qen ger ambur ger ambur uburane Qumianam 
ende qamar: "Ya erobon ende wai doromunor" . Qamarane yagwa? 
darab Isorei. Yagwa i yurau weswes qamagat big unor big ende at 
diyamorei. Endene tumbig tumbig darab uyer ya yab di qoamirei. 
"Ne tat qite igama ma is ende morogan weswes qibigorunor", ende 
qambne morogan yurau gugum qamagat big unor big ende at diya- 
morei. Endene tumbig tumbig darab a? qataben e opurigour. 

24-25 Ende at wogubne qen uben ig uwe ig gari end 
Qumianam qamar: "Erer wai, ag wai wais qamb, bur qar, maiben 
qamb ne man! qamb eng gagar amug end doromunor", ende 
qamarane mi eng gagar diyamirei. Wai gugum qamagat big unor 
big ende at bisorei. 

29-30 Ende aba derari wogubne Qumianam mi nubigorunor 
eng wurimbigorei. Mi eng mom gugum ende at ugab wogubne 
munangit barsiyerib qamb wonomi gabne wonou gas ende, munon 
yamangar nob barsiyarei. 

Sapta 2 
1:26 - 2:25: Qumianam munon worobarsiyarei. 
Munon aib Qumianam eng a? bane munon barsiyarei. Ende at 
wogubne, munon eng mesirt gusima wogub, munon der bugamorei. 
Munon eng Qumianam unum bigor eng Adam. Unum ende big 
wogubne, ai ger qerei wogubne ende mi niyau qamb, nam qamb 
aba daramorei. Da ra mane imbigorei. Ai ende ya qubir ger igoai. 
Ya mer eng ai unum Iden end igoai. Ai wobon end nam ger 
igoai. Nam engu qur munon ba nub igom igorubour, meumunorei. 
Ne nam ger eng qur munon ba nub, qomon qereimbour. Ende 
igama Qumianam Adam nob qamar:"Ne ai e qoatne nam qur e 
gagar nub ende atigoar. Ego nam gari qas wonou qur me ni, 
qomon baru qomon uber qereiminen qamb. Ne nub engu umiban", 
ende nob qamarei. Wai qamb, morogan qamb eng gagar Qumianam 
ait worobarsiyarei. Ende at wogubne wurimurima Adam qani isari 
wur? unum bigerigoai. Eng ende at wogubne Munon aib Qumianam 
eng Adam gar ego, munon ger qob nob qamb, qib abau uwe eng 
gabne qamar:" Qomon eng uber uwe. Munon wonou gari qibig 
eng uber uwe. Eng gabne ubeni barstinene nob sarau babne qib 
ende ebetigoriner" . Ende qamb wogubne Adam nob qamara mungam 
aib inerei, umau gas ende. Ende inabigamane wo dagar qer 
nerubne, up ausi wogubne, qer eng yamangar barsiyarei. Ende at 
wogubne Adam menima der bugamorei. Der bugamane yamangar 

eng bayar Adam sirbigorei. Sirbigane, Adam gabne qamar: "Wa, ne ye 

gas ende. Qumianam yonou dagar qer ba nabarsiyaL Eng gabne, ne 

yonou irub, ende net quraum", ende qamarei. Endene yamangar munon 

nob qebaub wogubne se unorlmagrari urimagrari worowogub wurinou am- 

bur gitgoan gari qas ende. Ende at wogubne Qumianam wurinob qamar: 

"An et igone wau baubne, mi e gagar oroar ende atigoarar", ende wuri 

nob qamarei. Qen end ambur ararau igour ego, meqininingau, song ar 

igurei. Qen end Qumianam mi gugum ugab wogubne gar ego mi gugum 

uber ar garei. Mi eng gigar qen 6 end worobarsi ugarei. Ugab wogubne 

qen 7 end wo umiyamorei, sarau ger meabau, gitabigoai. Qen wo 

gitabigoar eng munon gor qen end gitabne wot bab eyabigoarar qamb. 

Sapta 3 

3:1 - 24: Munon Qumianam qob metoau. 

1 -7 Qen end mani wo qoyam eng aib wurimurimarau eng gor wonou 

wes ar. Endene yamangar eng nob qamar: "Sigagam Qumianam nam qur 
ai et igour eng gugum meniyar, ende aninob qamarei? Ende nob 
qamarane yamangar der nob qamar: "Uwe, nam qur ai et igour eng gu- 
gum niyar qamb ininob qamarei. Ego gari qas ai wobonobon e meniyar 
ende qamarei. An baub nub eng umuboumon", ende ininob qamarei". 
Qamara wogub mani der qob tauwi qamar: "Uwe, nub meumunanei. Nub 
eng qomon uber qomon baru eng gugum imbiguboumon. Mi eng gagar 
imbigne an gor Qumianam gas ende burunon qamb", ende qamarei. 
Mani ende nob qamarane yamangar nam qur qen end qas gab qenunget- 
erei. Qenungetne is ba norei. Nub tau bis umami utane wo gor norei. 

Nub tau bis umami utane wo qor norei. Wuri nub wogubne 
sigagam ambur ararau igour eng imbigumirei. Irnbigne namanimun 
ba wurinou mi agigurei. 

8-21 Ai tuwambur burane Qumianam ibegefb qamb ai end 
der qibigoai, Ai end qib saragafma igub Adam Iv nob waberigurei. 
Igamarfne Munon aib Qumianam eng Adam nob qamar: "Ne meimt 
wabarigoan?" Ende qamarane Adam tauwi qamar: "Ye ne yar aba 
igub, ye ararau igoum ende qinining waberigoum", ende qamarei. 
Ne Qumianam bo tauwi qamar: "Your ne ararau igoan eng 
nimbigai? Ne ye nam qur ne qausiyem eng niyanei qi?" Ende 
qamarane Adam nob qamar: "Ne yamingar e yeisen eng nam qur 
eng ba nub tau yesa niyumei". Ne bo yamingar der qamar: "Mani 
yumurima nam qur eng ba niyumei", ende qamarei. Ne Munon 
aib Qumianam eng der mani nob qamar: "Ne eng aban endene 
qibigorib qamb ne qurpert qas ai tuter qibigoar. Ye nonob ete 
qemerin: nonou tumbig, yamangar tumbig nob wuri qarau igone 
qenen yogubigorubour. Ende at isi yarabne, ne der yamangar wonou 
tumbig nebit durumt goibaV Goiner ego yamangar tumbig der ne 
tari nogotoipimba." Qamb wogub Munon aib Qumianam eng 
yamangar nob qamar: "Ne eng aban endene qugurau igo qoaib qamb 
mogis qert arub qoaiban. Ne namami qas taut qibigoriban" . Ende 
nob qamb wogubne bo Adam nob qamar: "Ne eng aban endene ye 
girabur gagam ai et ebine deremba. Daramane ne mi ibiyau ba 

ublb qamb asi qibi qubuwa gabne ba ubiban. Ende at qibi qibi 
umiban, Umbne ai ba nabarsiyem endene bo ai diyeriban". Ende 
wurinob qamb wogubne waf goan ba mingoan bars? wurlsa 
qumaniyamirei. Endene yamangar eng se in munon yamangar gugum 
ininou nan? nogobi. Yamanpar eng Adam unum bigor eng lv, 

22-24 Qen ende Adam Iv nob qomon baru uber nob 
imbigumirei. Ende abari wogubne bo ai end igo nam qur nub 
bebereg igamau eng nunor qamb wurimurima qoamirei. Qoarine 
munon ger imurima der qasuri mut ten ba ai uber eng qoat ai yab 
igamane Adam Iv nob gab yari qoamirei. Iwane munon yamangar 
nob ai gert man suab mi ububigurei. 

